钦定古今图书集成/理学汇编/字学典/第123卷 > 王问
## 钦定古今图书集成/理学汇编/字学典/第123卷 > 王问

按《王文肃公集》：“王问字子裕，学者称为仲山先生。常
之，无锡人。嘉靖壬辰进士，授户部主事，历车驾郎中，
擢广东按察佥事。行至桐江，徘徊不欲去，赋诗十二
章，投劾而归。筑亭于湖滨宝界山，焚香读《易》，兴至则
为诗文，或行草书数纸，用自娱说。人称其书类米芾，
又类黄涪翁。”

按《艺苑卮言》：“问有高名，作行草及署书，无所师承，而
风骨遒劲，渴笔纵体，往往与《醉翁亭记》法同。”